|  |
| --- |
| **CAPACITĂȚI ȘI ATITUDINI ÎN ÎNVĂȚARE** |
| **37-60 luni/ (3-5 ani)** |
| **Aspect specific** | **Reper**  | **Indicatori** | **Recomandări** |
| **Curiozitate și interes** | ***- să fie capabil să manifeste curiozitate și interes, să experimenteze și să învețe lucruri noi*** | * Manifestă entuziasm față de deplasările în aer liber și în locuri noi.
* Experimentează materiale noi și combinații noi de materiale.
* Manifestă interes față de cum și de ce oamenii fac diverse lucruri.
* Formulează frecvent întrebarea ”De ce?” și ”Cum?” pentru a înțelege ce se petrece în jur.
* Își conturează incipient domenii de interes (dinozauri, eroi ca Spiderman, Țestoasele Ninja, animale, păpuși etc.).
 | - Organizați incursiuni în cartier sau comunitate, excursii, vizite la grădina zoologică, botanică, muzee etc.- Puneți la dispoziția copilului o varietate de materiale noi și încurajați-l să încerce diverse combinații.- Adresați-i încurajări ”Bravo”, ”Hai să vedem ce se întâmplă dacă amesteci albastru cu galben”.- Dați copilului posibilitatea să vă urmărească în timp ce realizați diverse activități (citiți, gătiți, șofați, îngrijiți plantele etc).- Răspundeți cu răbdare întrebărilor copilului.- Încurajați copilul să construiască singur răspunsurile.- Puneți la dispoziția copilului o varietate de materiale informative (enciclopedii, cărți pentru copii) și căutați împreună răspunsuri la întrebările lui.- Urmăriți împreună cu copiii emisiuni de știință accesibile, folosiți jocuri pentru copii (de pe internet sau CD/DVD) și oferiți-le explicații suplimentare.- Încurajați conturarea unor domenii de interes, acordând atenție specială dimensiunii de gen; perpetuarea stereotipurilor de gen le limitează dezvoltarea prin explorarea unui set redus de activități și prin construirea unui set de percepții reduse asupra propriilor competențe.- Puneți la dispoziția copiilor jucării non-specifice în mod tradițional genului și asistați copilul în explorarea și descoperirea lor. |
| **Inițiativă** | ***- să fie capabil să aibă inițiativă în interacțiuni și activități*** | * Cere unui copil să se joace împreună.
* Găsește și utilizează materiale pentru a pune în practică o idee (cuburi pentru o construcție)
* Ia decizii legate de activități și materiale dintr-o gamă mai largă.
 | - Oferiți copiilor posibilitatea de a lucra în grupuri mici și în perechi în cadrul activităților.- Încurajați copiii să improvizeze, folosind resursele disponibile (cutii goale de carton, materiale din natură, ambalaje etc)- Lăudați rezultatele copilului și încurajați-l pentru comportamentele sale pro-sociale.- Oferiți resurse variate. Respectați inițiativele și deciziile copilului, ținând cont de faptul că pot avea inițiative în prezența copiilor de aceeași vârstă, dar nu și în prezența altora mai mari. |
| **Persistență în activități** | ***- să fie capabil să continue realizarea sarcinii, chiar dacă întâmpină dificultăți*** | * Se concentrează pe sarcini care îl interesează.
* Își menține atenția concentrată pe sarcină între 5 și 10 minute.
* Persistă în rezolvarea unei sarcini, chiar dacă nu a reușit (puzzel, cuburi).
* Spune ”nu știu” atunci când nu poate realiza o sarcină dificilă.
 | - Arătați disponibilitate copilului și răspundeți când vă solicită, fără să fiți intruzivi.- Ajutați copilul să își concentreze atenția prin modularea vocii, spunându-i ”Vreau să fii atent la poveste”, ”Uită-te aici”, folosind marionete.- Faceți comentarii pozitive referitoare la persistență și concentrarea atenției copilului.- Vorbiți cu copilul despre ce i-a reușit și ce n-a mers, ajutați-l să pună în aplicare mai multe alternative de rezolvare.- Reformulați sarcina dacă este nevoie, adaptați-vă la așteptările față de persistența în activitate a copiilor cu CES. Susțineți copilul prin atitudine manifestă, pentru a nu se demoraliza. Încurajați copilul să aibă o atitudine adecvată (constructivă) față de o nereușită. |
| **Creativitate** | ***- să fie capabil să manifeste creativitate în activitățile zilnice*** | * Sugerează teme pentru jocuri simbolice și pentru jocurile de rol.
* Se implică și rămâne angajat în jocuri complexe (”casa”, ”în excursie”, ”super-eroii”).
* Inventează cântece, povești sau cuvinte.
* Își exprimă ideile prin activități artistice, construcții, muzică sau mișcare.
* Creează reguli acceptabile într-un joc de gup.
 | - Creați un mediu în care copilul să fie stimulat să experimenteze și să își folosească imaginația.- Folosiți întrebări deschise pentru a stimula creativitatea.- Dați copiilor suficient timp pentru a iniția jocuri și a-și pune în practică ideile legate de desfășurarea jocului.- Încurajați copiii să-și imagineze alt final pentru povești cunoscute, formulând întrebări de tipul ”Ce-ar fi fost dacă...”- Formulați sarcini care presupun aplicarea de strategii alternative, și nu găsirea unui răspuns corect/greșit.- Facilitați accesul la produse artistice și întâlniri artistice cu artiști ce reprezintă propria cultură. - Demonstrați ce înseamnă să fii flexibil și să poți schimba anumite rutine.- Oferiți sprijin suplimentar pentru structurarea activităților în cazul copiilor cu CES. |

\*Material adaptat după Dr. Mihaela Ionescu (coord.), *Repere fundamentale în învățarea și dezvoltarea timpurie a copilului de la naștere la 7 ani,* Ed. Vanemonde, București, 2010